1.  ปัจจัยความเสี่ยง

1.  ความเสี่ยงเกี่ยวกับการพึ่งพิงลูกค้ารายใหญ่

ในปีที่ผ่านๆ มา บริษัทย่อยได้พึ่งพิงรายได้จากลูกค้ารายหนึ่ง ซึ่งเป็นคนกลางซื้อบรรจุภัณฑ์จากบริษัทฯ
เพื่อจำหน่ายให้กับบริษัทญี่ปุ่นซึ่งเป็นผู้ผลิตอุปกรณ์อิเล็กทรอนิกส์และผลิตเครื่องใช้ไฟฟ้า รายใหญ่ 2
ราย โดยในปี 2555 รายได้จากลูกค้ารายนี้เพิ่มขึ้นจากร้อยละ 12.25 ในปี 2554 เป็นร้อยละ
18.35 ในปี 2555 ของรายได้รวม และบริษัทฯ ก็มีการพึ่งพิงลูกค้ารายใหญ่เช่นกัน
โดยในปีที่ผ่านมามียอดซื้อถึงร้อยละ 17.42 ขณะที่ปี 2555 ลูกค้ารายใหญ่ 5 รายแรก
ซึ่งส่วนใหญ่เป็นลูกค้าประจำของบริษัทและบริษัทย่อยมียอดการสั่งซื้อรวมกันทั้งสิ้นประมาณร้อยละ
47.27 ของยอดการจำหน่ายรวม โดยส่วนที่เหลือเป็นลูกค้ารายย่อย
ทำให้ความเสี่ยงจากการพึ่งพิงลูกค้ารายใหญ่ของบริษัทฯ และบริษัทย่อยยังคงมีนัยสำคัญ
แม้ว่าภายหลังจากเหตุการณ์อุทกภัยที่ผ่านมา หลายๆ บริษัทฯ เริ่มนำนโยบาย Share Supplier
มาใช้ เพื่อกันความเสี่ยงหาก Supplier รายใดมีผลกระทบในด้านการผลิต
การติดต่อซื้อขายก็จะราบรื่นและรวดเร็ว สามารถสนองตอบต่อความต้องการของลูกค้าต่อไป
นับว่าเป็นผลดีกับบริษัทฯ และบริษัทย่อยที่จะได้ยอดขายจากลูกค้ารายใหม่ ๆ
ซึ่งก็ต้องอาศัยภาวะเศรษฐกิจโลกโดยรวมเป็นปัจจัยที่บริษัทฯ ไม่สามารถควบคุมได้

  2. ความเสี่ยงที่เกิดจากการมีคู่แข่งรายใหม่

ในปัจจุบันยังคงมีผู้ผลิตบรรจุภัณฑ์กระดาษจากประเทศมาเลเซียเข้ามาหาลูกค้าภาคใต้ของประเทศไทย

เนื่องจากสภาวะเศรษฐกิจที่ตกต่ำลง ทำให้ผู้ผลิตบรรจุภัณฑ์จากต่างประเทศมีกำลังการผลิตที่เหลืออยู่
ประกอบกับการย้ายอุตสาหกรรมการผลิตจากประเทศมาเลเซียไปยังประเทศกัมพูชา
และสาธารณรัฐประชาชนจีน จึงทำให้ธุรกิจบรรจุภัณฑ์ในประเทศมาเลเซียมีการแข่งขันสูง
และสภาพความเหลื่อมล้ำของอัตราภาษีหากมีการนำเข้ากระดาษจากต่างประเทศ
บริษัทยังต้องเสียภาษีในอัตราร้อยละ 5 หากนำเข้ามาเป็นแผ่นลูกฟูก ได้รับการยกเว้นภาษี
ทำให้การแข่งขันจากผู้ผลิตบรรจุภัณฑ์กระดาษจากต่างประเทศมีความรุนแรงมากยิ่งขึ้น
แต่นโยบายการปรับลดภาษีของเขตการค้าเสรีในประเทศแถบอาเชี่ยนทำให้มีผลดีต่อบริษัทฯ กล่าวคือ
บริษัทฯ จะสามารถซื้อวัตถุดิบ ซึ่งได้แก่ จากประเทศอินโดนีเซียได้ด้วยต้นทุนที่ต่ำลง ทำให้บริษัทฯ
สามารถลดปริมาณการขนส่งกระดาษมาจากกรุงเทพฯ
ซึ่งจะช่วยเพิ่มขีดความสามารถในการแข่งขันกับคู่แข่งรายใหม่จากมาเลเซีย และคู่แข่งอื่น ๆ
ในท้องถิ่นได้ บริษัทฯ มีการนำเข้ากระดาษจากบริษัทในกลุ่มโอจิ ของประเทศมาเลเซีย
ทำให้สามารถแข่งขันกับคู่แข่งในประเทศได้ การแข่งขันของบริษัทฯ นั้น บริษัท ทักษิณบรรจุภัณฑ์
จำกัด (ต่อมาได้เปลี่ยนเป็นบจ. หงษ์ไทยหาดใหญ่บรรจุภัณฑ์)
ได้ย้ายฐานการผลิตกลับไปยังภาคกลางตั้งแต่กลางปี 2555
ทำให้ลูกค้าบางรายกลับมาสั่งซื้อกล่องจากบริษัทฯ จึงทำให้บริษัทฯ มียอดขายเพิ่มขึ้นจากปีก่อน

  3. ความเสี่ยงจากการย้ายฐานการผลิตของลูกค้าไปยังประเทศอื่น

จากการประกาศใช้อัตราค่าแรงขั้นต่ำ 300 บาทของรัฐบาล
ทำให้ความเสี่ยงจากการย้ายฐานการผลิต

ของลูกค้า
โดยเฉพาะอย่างยิ่งสินค้าประเภทเครื่องใช้ไฟฟ้าและอุปกรณ์อิเล็กทรอนิกส์ไปยังประเทศเวียดนาม
กัมพูชา สาธารณรัฐแห่งสหภาพเมียนม่าร์
เนื่องจากต้นทุนการผลิตและค่าจ้างแรงงานของประเทศเหล่านั้นค่อนข้างต่ำ
ซึ่งได้ส่งผลกระทบต่อการแข่งขันในอุตสาหกรรมที่รุนแรงขึ้น

แนวโน้มการย้ายฐานการผลิตไปยังประเทศเวียดนาม กัมพูชา และสาธารณรัฐแห่งสหภาพเมียนมาร์

นั้น ส่วนใหญ่จะเป็นผลิตภัณฑ์ในกลุ่มตลาดล่าง (Low End)
ในขณะที่ยังมีแนวโน้มการลงทุนผลิตเครื่องใช้ไฟฟ้าและอุปกรณ์อิเล็กทรอนิกส์ที่มุ่งเน้นตลาดบน (High
End) และตลาดกลาง (Mid End) ในประเทศไทย
เนื่องจากการผลิตในประเทศไทยมุ่งเน้นคุณภาพและมีแรงงานที่มีฝีมือมากกว่า
จึงทำให้มีการทดแทนของผลิตภัณฑ์ในกลุ่มตลาดบนและตลาดกลางแทนสินค้าในตลาดล่าง

4.  ความเสี่ยงจากการเปลี่ยนแปลงอัตราแลกเปลี่ยน

ในปีที่ผ่านมาบริษัทฯ และบริษัทย่อยซื้อวัตถุดิบและเครื่องจักรจากต่างประเทศ โดยชำระค่าสินค้าเป็น

US$ และสกุลอื่นๆ ซึ่งเป็นการเปิด L/C และทำทรัสต์รีซีท (Trust Receipt) ระยะเวลา
120-180 วัน ทำให้บริษัทมีความเสี่ยงจากการเปลี่ยนแปลงอัตราแลกเปลี่ยน อย่างไรก็ตาม
บริษัทจะเลือกชำระเงินในช่วงเวลาที่เห็นว่าอัตราแลกเปลี่ยนเป็นอัตราที่เหมาะสม
หรือทำการจองอัตราแลกเปลี่ยนล่วงหน้าในสัดส่วนที่สามารถป้องกันความเสี่ยงจากอัตราแลกเปลี่ยนได้
โดยมีหนี้สินที่เป็นเงินตราต่างประเทศที่มิได้ทำสัญญาเพื่อป้องกันความเสี่ยง ณ วันที่ 31 ธันวาคม
2555 เป็นจำนวนเงิน 3.35 ล้านเหรียญสหรัฐ และ 0.07 ล้านยูโร ขณะที่ในปี 2554 มีจำนวน
2.53 ล้านเหรียญสหรัฐ 100 ล้านเยน และ 0.76 ล้านยูโร เนื่องจากในปี 2554 บริษัทฯ
มีการนำเข้าเครื่องจักรใหม่

5.  ความเสี่ยงจากการผันผวนของราคาวัตถุดิบ วัสดุสิ้นเปลืองและเชื้อเพลิง

  เนื่องจากกระดาษ วัสดุสิ้นเปลืองและเชื้อเพลิง ซึ่งเป็นต้นทุนหลัก (ร้อยละ 59) ของบริษัทฯ
  และ

บริษัทย่อย ราคาเปลี่ยนแปลงขึ้นลงตามราคาตลาดโลก มีความผันผวนตามความต้องการของผู้บริโภค
ปัจจัยดังกล่าวไม่อยู่ในความควบคุมของบริษัทฯ จึงอาจส่งผลให้บริษัทฯ มีต้นทุนที่สูงขึ้น อย่างไรก็ตาม
บริษัทฯ ได้ดำเนินการป้องกันความเสี่ยงดังกล่าว
โดยมีนโยบายการบริหารราคาวัตถุดิบผ่านการบริหารการจัดซื้อวัตถุดิบ
ควบคู่ไปกับการเสนอขายสินค้า เพื่อให้บริษัทฯ และบริษัทย่อยสามารถจำหน่ายสินค้า
ในราคาที่เมื่อหักต้นทุนแล้วมีกำไรขั้นต้นลดลงจากปีที่ผ่านๆ มา ปี 2555
ความต้องการบริโภคกระดาษเพิ่มขึ้น โรงงานผลิตกระดาษได้รับผลกระทบจากภัยธรรมชาติ
ราคากระดาษเพิ่มสูงขึ้นตลอดเวลา ขณะที่บริษัทฯ
ไม่สามารถเพิ่มราคาขายกับลูกค้าได้ทันกับราคาวัตถุดิบและต้นทุนแรงงานที่เพิ่มขึ้น
บวกกับผลกระทบทางด้านการเงินและเศรษฐกิจของประเทศในแถบยุโรป ทำให้เศรษฐกิจโลกถดถอย
ประชาชนบริโภคแต่สิ่งที่จำเป็น ทำให้อุตสาหกรรมเกี่ยวกับอิเล็กทรอนิกส์ และเครื่องใช้ไฟฟ้า
กระทบอย่างรุนแรง ในขณะที่ต้นทุนด้านพลังงานยังมีแนวโน้มสูงขึ้นอย่างต่อเนื่อง

6.  ความเสี่ยงด้านการบริหารงานที่พึ่งพิงผู้บริหาร

  เนื่องจาก นายยุทธ ชินสุภัคกุล ซึ่งเป็นประธานเจ้าหน้าที่บริหารของบริษัทฯ มีประสบการณ์ใน

อุตสาหกรรมกระดาษมาเป็นเวลานาน
และมีหน้าที่โดยตรงในการบริหารจัดการเกี่ยวกับการจัดซื้อวัตถุดิบของบริษัทฯ
โดยส่วนใหญ่นายยุทธจะเป็นผู้ติดต่อกับบริษัทที่ขายวัตถุดิบให้แก่บริษัทฯ และบริษัทย่อย ทำให้บริษัทฯ
และบริษัทย่อยสามารถจัดซื้อวัตถุดิบในราคาต่ำ ดังนั้น หากบริษัทฯ
ไม่สามารถรักษาผู้บริหารดังกล่าวให้อยู่กับบริษัทฯ ได้ อาจจะทำให้บริษัทฯ
และบริษัทย่อยประสบปัญหาในการดำเนินธุรกิจในอนาคต อย่างไรก็ตาม ที่ผ่านมานายยุทธ
ได้มีการกระจายอำนาจในการจัดการงานด้านต่างๆ รวมถึงพัฒนาศักยภาพของบุคลากรของบริษัทฯ
และบริษัทย่อยมาโดยตลอด โดยเฉพาะได้มอบอำนาจให้แก่ผู้บริหารชาวญี่ปุ่นจากบริษัท โอจิเปเปอร์
จำกัด ทั้งในด้านการจัดซื้อ การตลาด และการผลิต เพื่อให้บริษัทฯ
และบริษัทย่อยสามารถดำเนินการต่างๆ ได้โดยไม่ต้องพึ่งพิงการตัดสินใจของประธานเจ้าหน้าที่
ซึ่งหลังจากนายยุทธ ชินสุภัคกุลได้ขายหุ้นของตนออกไป
กลุ่มโอจิยังสามารถหาแหล่งวัตถุดิบได้ในราคาที่ถูกเช่นกัน
คาดว่าความเสี่ยงจากการพึ่งพิงผู้บริหารน่าจะลดลงไปได้ระดับหนึ่ง

7.  ความเสี่ยงเกี่ยวกับสินค้าคงเหลือ

  บริษัทมีความเสี่ยงเกี่ยวกับสินค้าคงเหลือดังนี้

  การหมุนเวียนของสินค้าคงเหลือ

-   วัตถุดิบ บริษัทมีความจำเป็นที่จะต้องจัดเก็บวัตถุดิบไว้ เนื่องจากวัตถุดิบบางส่วนต้องการสั่ง

ซื้อจากต่างประเทศ ส่งผลให้ระยะเวลาการจัดส่งหลังจากที่ได้สั่งสินค้าไปแล้วใช้เวลาประมาณ 2-3
เดือน เพื่อทำให้บริษัทมั่นใจว่าจะมีวัตถุดิบเพียงพอในการผลิตสินค้าเพื่อจัดส่งให้กับลูกค้า บริษัทฯ
จึงมีความจำเป็นที่จะต้องมีการจัดเก็บวัตถุดิบในปริมาณหนึ่ง
อย่างไรก็ตามบริษัทได้ดำเนินการลดระยะเวลาเก็บวัตถุดิบดังกล่าวให้เหลือน้อยที่สุด
ด้วยมาตรการต่าง ๆ เช่น การปรับปรุงระบบการควบคุมวัตถุดิบคงเหลือ
โดยจัดสร้างโกดังเก็บสินค้าซึ่งสร้างเสร็จเรียบร้อยแล้ว
เพื่อให้ระบบการจัดเก็บมีมาตรฐานการจัดระบบควบคุมภายในสินค้าคงเหลือให้มีประสิทธิภาพ

-   งานระหว่างทำ ได้แก่ งานที่อยู่ระหว่างกระบวนการผลิต จะมีการควบคุมและมีมาตรการ

เข้มงวดในด้านการผลิต เพื่อลดความสูญเสียให้น้อยที่สุด
ทำให้งานระหว่างทำสามารถผลิตเป็นสินค้าสำเร็จรูปได้รวดเร็วและมีคุณภาพที่ดี

-   สินค้าสำเร็จรูป บริษัทมีระยะเวลาเก็บสินค้าสำเร็จรูปให้อยู่ในช่วง 1-2 เดือน ซึ่งปริมาณสิน

ค้าสำเร็จรูปดังกล่าวถือได้ว่าอยู่ในระดับปกติของธุรกิจนี้

8.  ความเสี่ยงด้านสภาพคล่อง

  สืบเนื่องจากในปี 2555 บริษัทฯ ซื้อเครื่องจักรใหม่ และบริษัทย่อยได้ย้ายสถานประกอบการและ

โรงงานไปยังนิคมอุตสาหกรรมสินสาคร โดยที่มีการซื้อที่ดิน ก่อสร้างอาคาร และค่าใช้จ่ายต่างๆ
เกิดขึ้นมากมาย ทำให้ต้องบริษัทฯ และบริษัทย่อยใช้วงเงินสินเชื่อกับธนาคารซึ่งได้จัดเตรียมไว้แล้ว
อย่างไรก็ตามภาระดอกเบี้ยจาการใช้วงเงินค่อนข้างสูง ซึ่งในส่วนนี้
ทางผู้บริหารชาวญี่ปุ่นกำลังพิจารณาหาแหล่งเงินกู้ที่มีดอกเบี้ยถูก
เพื่อจะได้ลดภาระดอกเบี้ยและทำให้มีสภาพคล่องเกิดขึ้นในกิจการต่อไป